Ψηφιοποιημένο+αρχείο+Εθνικού+Θεάτρου

7.4 Ψηφιοποιημένο Αρχείο Εθνικού Θεάτρου
Το Εθνικό Θέατρο έχει δημιουργήσει ψηφιοποιημένο αρχείο για τις παραστάσεις από το 1932 μέχρι το 2006. Το αρχείο είναι διαθέσιμο στο ευρύ κοινό μέσω του Διαδικτύου. Για κάθε παράσταση υπάρχουν πληροφορίες για το έργο και τους συντελεστές της παράστασης, φωτογραφίες, προγράμματα παραστάσεων και αποκόμματα εφημερίδων. Για παραστάσεις μετά το 1955 υπάρχει ηχητικό υλικό ενώ για παραστάσεις μετά το 1994 υπάρχουν βιντεοσκοπήσεις.

Το ψηφιοποιημένο αρχείο του Εθνικού Θεάτρου αποτελεί χαρακτηριστικό παράδειγμα εφαρμογής ΒΔ στο Διαδίκτυο. Όλες οι πληροφορίες σε μορφή κειμένου και το πολυμεσικό υλικό (εικόνες, ήχοι, βίντεο) είναι αποθηκευμένα σε ΒΔ που φιλοξενείται σε κάποιο ΣΔΒΔ. Η διάθεση των περιεχομένων της ΒΔ γίνεται μέσω ενός εξυπηρετητή Διαδικτύου (web server) που επικοινωνεί με το ΣΔΒΔ. Ο εξυπηρετητής Διαδικτύου φιλοξενεί τη διαδικτυακή εφαρμογή (web application), η οποία έχει τη μορφή μιας φόρμας και επιτρέπει στους χρήστες να πραγματοποιούν αναζητήσεις στα περιεχόμενα του ψηφιοποιημένου αρχείου. Η πρόσβαση στη φόρμα αναζήτησης γίνεται μέσω ενός φυλλομετρητή Διαδικτύου (web browser).

1. Χρησιμοποιήστε ένα φυλλομετρητή Διαδικτύου για να επισκεφθείτε το ψηφιοποιημένο αρχείο του Εθνικού Θεάτρου στη διεύθυνση @http://www.nt-archive.gr/. 2. Στο επάνω μέρος της σελίδας υπάρχουν σύνδεσμοι για τις **φόρμες απλής αναζήτησης**. Χρησιμοποιήστε αυτές τις φόρμες για να πραγματοποιήσετε αναζητήσεις για **έργα** και **ρόλους**, ώστε να αποκτήσετε μια πρώτη εικόνα για το είδος και το πλήθος των πληροφοριών που είναι διαθέσιμες. Μπορείτε να αναζητήσετε πληροφορίες για κάποιο κλασικό θεατρικό έργο που παρακολουθήσατε πρόσφατα ή για τα έργα που διδαχθήκατε στο Γυμνάσιο στο πλαίσιο του μαθήματος **«Δραματική Ποίηση» («Ελένη» του Ευριπίδη και «Όρνιθες» του Αριστοφάνη)**.

Εικόνα 7.1 Ψηφιοποιημένο αρχείο Εθνικού Θεάτρου: Φόρμα σύνθετης αναζήτησης (Πηγή: @http://www.nt-archive.gr/search.aspx)

3. Ακολουθήστε το σύνδεσμο στο άνω δεξί τμήμα της οθόνης για να επισκεφθείτε τη **φόρμα σύνθετης αναζήτησης** (βλ. εικόνα 7.1). Κάθε πεδίο της φόρμας πρέπει να αντιστοιχεί σε στήλη ενός πίνακα της ΒΔ.
 * Ποιος πρέπει να είναι ο τύπος δεδομένων της στήλης που αντιστοιχεί σε κάθε πεδίο της φόρμας;
 * Εάν υπάρχουν περισσότερες από μία εναλλακτικές, καταγράψτε τους περιορισμούς που θέτει ο αντίστοιχος τύπος δεδομένων.

Εικόνα 7.2 Ψηφιοποιημένο αρχείο Εθνικού Θεάτρου: Απλοποιημένο σχήμα ΒΔ

4. Θεωρήστε ότι το σχήμα της ΒΔ που υλοποιεί το ψηφιοποιημένο αρχείο του Εθνικού Θεάτρου είναι αυτό της εικόνας 7.2 [πρόκειται για απλοποιημένο σχήμα της ΒΔ που δημιουργήθηκε για εκπαιδευτικούς σκοπούς – η πραγματική ΒΔ σίγουρα περιέχει περισσότερους πίνακες με επιπλέον στήλες]. 5. Πραγματοποιήστε τις ακόλουθες αναζητήσεις μέσω της φόρμας σύνθετης αναζήτησης: > Έχοντας υπόψη το σχήμα ΒΔ της εικόνας 7.2, ποια πρέπει να είναι η συνθήκη (WHERE) των εντολών SELECT που υλοποιούν τις παραπάνω αναζητήσεις;
 * Τι τύπου πρέπει να είναι οι συσχετίσεις μεταξύ των πινάκων (1:1, 1:Ν, Ν:Μ);
 * Τι περιορισμούς θέτει ο αντίστοιχος τύπος συσχέτισης για τα περιεχόμενα της ΒΔ;
 * Τίτλος παράστασης «Ελένη».
 * Συμμετέχουν τα πρόσωπα «Αριστοφάνης» με την ιδιότητα «Θεατρικός Συγγραφέας».
 * Χρονολογία από «1932» έως «1950» και περιλαμβάνει τους ρόλους «Ιφιγένεια» ή «Ορέστης».

**ΧΡΗΣΙΜΕΣ ΔΙΕΥΘΥΝΣΕΙΣ ΔΙΑΔΙΚΤΥΟΥ**
 * Ιστορία Εθνικού Θεάτρου: @http://www.n-t.gr/el/nationaltheatre/history/
 * Πληροφορίες για το ψηφιοποιημένο αρχείο του Εθνικού Θεάτρου: @http://www.n-t.gr/el/archive/
 * Ψηφιοποιημένο αρχείο Εθνικού Θεάτρου: @http://www.nt-archive.gr/